यूआईटी में आए 84 गांवों में बने सड़कें और नालियां : जयराम
अलवरग्रामीण के विधायक जयराम जाटव ने कहा है कि उनके विधानसभा क्षेत्र के 84 गांवों की भूमि यूआईटी ने अधिग्रहण कर ली है। इसके चलते यहां के किसान तो जमीन बेच सकते हैं और ही अपनी मर्जी के अपना मकान बना सकते है। अपने मकान के लिए भी एनओसी लेनी पड़ती है। वे शुक्रवार को राज्य विधानसभा में शून्यकाल के दौरान प्रक्रिया के नियम 295 के तहत मुद्दा उठाते हुए अपनी मांग रख रहे थे। उन्होंने कहा कि अलवर जिला एनसीआर (राष्ट्रीय राजधानी क्षेत्र) में आता और इसके विकास के लिए 800 करोड़ रुपए की राशि जारी की गई है। इस राशि से विकास के काम कराने के लिए डीपीआर भी बन गई है। इसके बावजूद इन गांवों में सारी सड़कें टूटी पड़ी हैं, पानी के लिए एनसीआर स्कीम की राशि यूआईटी अलवर ग्रामीण को देना नहीं चाहते। यह अनुचित है कि एक तरफ तो किसानों की जमीन ले ली और दूसरी तरफ गांव में गंदे पानी की निकासी के लिए व्यवस्था नहीं है, सड़कें नहीं बनाई जा रही है। यह क्षेत्र के किसानों का दुर्भाग्य है। उन्होंने शहरी विकास मंत्री से आग्रह किया कि भेदभाव और सौतेले व्यवहार को बदलकर ग्रामीणों की सड़कें बनें, गंदे पानी की व्यवस्था हो। इससे ग्रामीणों के किसानों में भारी रोष है। उन्होंने कहा कि ग्रामीण क्षेत्र से बड़े-बड़े बोरिंग खोदकर पानी अलवर शहर को देना चाहते हैं। यह नाइंसाफी होगी। उन्होंने 27 विभिन्न सड़कों की सूची भी पेश की।
hin_Deva hin_Deva